stanford-oval/wikipedia huggingface dataset:
מרקו ואן הוחדאלם
קריירה בינלאומית

לואן הוחדאלם עשר הופעות ושער אחד במדי נבחרת הולנד בכדורגל עד גיל 21, אך הוא לא זכה לערוך הופעות במדי נבחרת הולנד הבכירה.
תארים

עם שאלקה 04:
גביע אופ"א: 1996/97
הגביע הגרמני: 2000/01, 2001/02
גביע הליגה הגרמנית: 2005
נורד'ויטונילין

| --- | --- |

תאורה אמנותית בתוך המנהרה. התאורה עוצבה על ידי האמן טרונדור פאטורסון
 מידע כללי
 סוג:  תעלה תת ימית 
 מדינה:  איי פארו 
 הקמה ובנייה
 תקופת הבנייה:  ? – 18 בדצמבר 2003
 תאריך פתיחה רשמי:  29 באפריל 2006 
 מידות
 אורך:  6,300 מ' 
 גובה:  4.6 מ' 
 קואורדינטות:  62°12′16″N 6°37′40″W﻿ / ﻿62.2045°N 6.6279°W﻿ / 62.2045; -6.6279
 www.tunnil.fo
  (למפת איי פארו מוגדלת) טורסהאבן קלאקסוויק סאנדורנורד'ויטונילין(למפת איי פארו רגילה) טורסהאבן קלאקסוויק סאנדורנורד'ויטונילין
 
מנהרת נורדויטונילין מכיוון ליירוויק.
בול משנת 2006.
הנוֹרוֹיָטוּנִּילִין (בפרואזית: Norðoyatunnilin, "מנהרת האיים הצפוניים") היא הארוכה במנהרות איי פארו.
היסטוריה

התוכניות להקמת מנהרה שתחבר את האיים הוצעו מספר פעמים החל משנות ה-80. בשנת 1987 הוכנו מספר תוכניות לבניית המנהרה תוך בדיקת הכדאיות הכלכלית של קישור בין נקודות שונות בשני האיים, ובשנת 1988 נערך סקר מקיף סייסמולוגי על ידי המהנדס הלאומי של איי פארו (ה-Landsverkfrøðingurin) לבדיקת אפשרות הקמתה. עבודות הכרייה החלו בשנת 2003, בהתאם לניסיון בכריית מנהרות לתנועה מועטה מנורווגיה. המנהרה נפתחה באפריל 2006 ולכבוד הפתיחה השימוש בה היה ללא תשלום בשבוע הראשון של מאי 2006.
אורכה של המנהרה 6,300 מטרים. היא עוברת בעומק של 150 מטרים מתחת לפני הים, בשיפוע מקסימלי של 6%. עומק הים שמעל התעלה הוא מקסימום 105 מטר, ומינימום שכבת האבן מעל התעלה היא 35 מטר. עלות כריית המנהרה היה כ-80 מיליון דולר.
המנהרה מקשרת בין ליירוויק שבאי איסטורוי לקלאקסוויק באי בורד'וי, בעוברה מתחת לפיורד לׇיירְבוּיקְסְפְיֶרוּר (Leirvíksfjørður). ההערכה היא שהיא תשמש תוך 10 שנים אלף מכוניות ביום ובהמשך 2000 מכוניות ליום.
הערות שוליים

↑  כתבה מ-3 במאי 2006 המתארת את פתיחת המנהרה
↑  מצגת על מנהרות בסקנדינביה, שקף 27
↑  דיווח על מנהרה אחרת בדנית המציין גם את עלות הנורד'ויטונילין, על פי שער חליפין של 6 דולר לקרונה דנית, השער ב 2006
↑  הערכה ממוצעת למנהרות באיי פארו, מצגת על מנהרות בסקנדינביה, שקף 23
מפלגת עתיד מזהיר (איסלנד)

| --- | --- |

 מדינה:  איסלנד איסלנד
 מנהיגים:  פונדם סטינגרימסון, אוטרר פרופה, ביוט אולפסדוטיר
 תקופת הפעילות:  4 בפברואר 2012 – הווה (12 שנים) 
 אידאולוגיות:  ליברליזם
 שיא כוחה:  6 (2013)
 שפל כוחה:  0 (2017)
 נוצרה מתוך:  המפלגה הפוגרסיבית, המפלגה הסוציאל-דמוקרטית
 מטה:  רייקיאוויק 
 מיקום במפה הפוליטית:  מרכז (פוליטיקה) 
 ארגונים בינלאומיים:  מפלגת הברית של ליברלים ודמוקרטים באירופה 
 צבעים רשמיים:  סגול
 www.bjortframtid.is
 
עתיד מזהיר (איסלנד) היא מפלגה ליברלית באיסלנד שנוסדה בשנת 2012.
היסטוריה

המפלגה הוקמה ב-4 בפברואר 2012, לקראת בחירות 2013. בשעת הקמתה למפלגה היו שני חברים בלבד, פונדם סטינגרימסון, שערק מהמפלגה הפוגרסיבית, ורוברט מרשל שערק מהברית הסוציאל-דמוקרטית. בבחירות 2013 זכתה המפלגה בשישה מושבים מה שהפך אותה למפלגה השישית בגודלה. מאז היבחרה לפרלמנט המפלגה הלכה וצנחה בכוחה הפרלמנטרי עד שבבחירות 2017 לא הצליחה להיבחר לפרלמנט.
אידאולוגיה

המפלגה תמכה בהצטרפות איסלנד לאיחוד האירופי ואימוץ מטבע האירו.
תוצאות בחירות

| בחירות | קולות | % | מושבים | +/– | ממשלה |
| --- | --- | --- | --- | --- | --- |
| 2013 | 15,583 | 8.25 | 6 / 63 |  | אופוזיציה |
| 2016 | 13,578 | 7.2 | 4 / 63 |  2 | קואליציה |
| 2017 | 2,394 | 1.2 | 0 / 63 |  4 | לא נבחרה לפרלמנט |
הערות שוליים

1 2  טום לנספורד, מפלגות בעולם, 2015
↑  אישרור הקמת 'עתיד בהיר'
↑  "מדריך הבחירות לריקוואק'
ניקולאי צ'רקסוב

| --- | --- |

צ'רקסוב בתפקיד אלכסנדר נבסקי
 לידה:  14 ביולי 1903 (יוליאני) סנקט פטרבורג, האימפריה הרוסית 
 פטירה:  14 בספטמבר 1966 (בגיל 63) סנקט פטרבורג, ברה"מ 
 מקום קבורה:  בית העלמין טיחווין 
 סוגה מועדפת:  realism, ריאליזם סוציאליסטי 
 מדינה:  ברית המועצות, האימפריה הרוסית, הרפובליקה הסובייטית הפדרטיבית הסוציאליסטית הרוסית 
 תקופת הפעילות:  מ-1918 
 מקום לימודים:  האקדמיה לאמנויות התיאטרון בסנקט פטרבורג (1926) 
 פרסים והוקרה:  פרס סטלין (1941)  פרס סטלין (1950)  פרס סטלין (1946)  פרס סטלין (1951)  פרס לנין (1964)  פרס סטלין (1951)  עיטור לנין (מרץ 1950)  עיטור הדגל האדום של העמל (1963)  אמן העם של הרפובליקה הסובייטית הפדרטיבית הסוציאליסטית הרוסית (11 במרץ 1939)  עיטור לנין (1 בפברואר 1939)  עיטור הדגל האדום של העמל (23 במרץ 1938)  אמן העם של ברית המועצות (26 בפברואר 1947)  אמן מצטיין של רוסיה הסובייטית (1937)  מדליה לגבורת העמל במלחמת המולדת הגדולה 1941–1945  מדליה לציון 250 שנה ללנינגרד 
 פרופיל ב-IMDb
 
ניקולאי צ'רקסוב (ברוסית: Никола́й Константи́нович Черка́сов;‏ 27 ביולי 1903 – 14 בספטמבר 1966) היה שחקן תיאטרון וקולנוע סובייטי.
הוא היה בעל תואר  האמן העממי של ברית המועצות (1947), חתן פרס סטלין 5 פעמים (1941, 1946, 1950, 1951-פעמיים) ופרס לנין (1964).
ביוגרפיה

ניקולאי צ'רקסוב נולד בסנקט פטרבורג במשפחת פקיד במערכת רכבות הברזל. החל משנת 1919 הוא החל להשתתף בהצגות תיאטרון. בשנת 1926 סיים צ'רקסוב את לימודיו במכון לאמנויות בסנקט פטרבורג. בתחילת דרכו היה שחקן פנטומימה. במשך מספר שנים הופיע בהצגות של תיאטראות שונים. בשנת 1933 התקבל לתיאטרון על שם פושקין בסנקט פטרבורג ועבר בתיאטרון זה עד לשנת 1965.
זכה לפופולריות לאחר שצולם בסרטי הרפתקאות על פי סיפורי "ילדי רב חובל גרנט" (1936) ו"אי המטמון" (1937). לאחר מכך גילם את התפקיד הראשי בסרטים "פיוטר הגדול" (1937-38) ואלכסנדר נבסקי של סרגיי אייזנשטיין (1938). בשנים 1944-1945 כיכב בסרט של סרגיי אייזנשטיין "איוואן האיום".
בשנת 1958 זכה לפרסים בפסטיבלים בינלאומיים עבור התפקיד הראשי בסרט "דון קישוט".
צ'רקסוב היה פעיל ציבורי. בשנת 1948 התמנה למנהל סניף ארגון השחקנים בסנקט פטרבורג. על פעילותו הציבורית והצלחותו כשחקן הוענק לו פעמיים עיטור לנין ופעמיים עיטור הדגל האדום.
צ'רקסוב כתב מספר ספרים על פעילותו כשחקן ורשמים מנסיעותיו למדינות שונות.
2 בנותיו נפטרו במהלך מלחמת העולם השנייה, בנו שרד והקים משפחה.
נפטר בשנת 1966 ונטמן במנזר אלכסנדר נבסקי.
דיוקנו של צ'רקסוב הוטבע על עיטור אלכסנדר נבסקי הסובייטי והרוסי.
מרקו ואן חינקל

מרקו ואן חינקל (בהולנדית: Marco van Ginkel; נולד ב-1 בדצמבר 1992) הוא כדורגלן הולנדי המשחק בעמדת הקשר בקבוצת פ.ס.וו. איינדהובן.
קריירה

ואן חינקל, יליד אמרספורט, החל את הקריירה שלו בקבוצות הנוער של המעדון ההולנדי ויטסה ארנהיים, והתקדם עד לקבוצה הבוגרת בשנת 2010. ואן חינקל שיחק במועדון במשך 3 עונות בהן הבקיע 18 שערים, וזכה בפרס הכדורגלן הצעיר של השנה בליגה ההולנדית לעונת 2012/2013. בשנת 2013 נמכר לקבוצת צ'לסי, עבור סכום של כ-8 מיליון ליש"ט.
ב-1 בספטמבר 2014 הושאל ואן חינקל לעונה אחת למילאן מהסרייה א'.
ב-10 ביולי 2015 הושאל ואן חינקל לעונה אחת לסטוק סיטי. ב-1 בפברואר 2016 הושאל ואן חינקל לפ.ס.וו. איינדהובן עד לסוף העונה. ב-31 בדצמבר 2016 הושאל שוב לפ.ס.וו. איינדהובן. ב-6 באוקטובר 2020 הושאל ואן חינקל שוב לפ.ס.וו. איינדהובן.
ואן חינקל שיחק בנבחרת הנוער של הולנד, והשתתף עם הנבחרת הצעירה באליפות אירופה לנבחרות צעירות שנערכה בישראל ביוני 2013. בנובמבר 2012, בעודו בן 19 בלבד, ערך את הופעת הבכורה שלו במדי הנבחרת הבוגרת של הולנד, במשחק ידידות מול נבחרת גרמניה.
תארים

אליפות הולנד: 2015/2016, 2017/2018
הגביע ההולנדי: 2021/2022
מגן יוהאן קרויף: 2021, 2022
הערות שוליים

↑  מערכת וואלה! ספורט‏, צ'לסי סיכמה על צירופו של מרקו ואן חינקל, באתר וואלה, 4 ביולי 2013
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
ממוצע לוגריתמי

במתמטיקה, ממוצע לוגריתמי הוא גודל המייצג ממוצע של שני מספרים חיוביים או יותר, בדומה לממוצע החשבוני והממוצע ההנדסי, וגודלו תמיד נמצא בין שניהם. ממוצע זה מחושב על ידי שימוש בפונקציית הלוגריתם ולו שימושים שונים במתמטיקה ובפיזיקה, בהם למשל במעברי חום ומסה.
הממוצע הלוגריתמי של שני מספרים חיוביים שונים  a ו- b הוא:
\operatorname {LM} (a,b):={\frac {a-b}{\ln {\frac {a}{b}}}}={\frac {a-b}{\ln {a}-\ln {b}}}
במקרה שבו  a=b מוגדר  \operatorname {LM} (a,b):=a=b
תכונות > סימטריות

ניתן להוכיח כי הממוצע הלוגריתמי סימטרי:
\operatorname {LM} (a,b)={\frac {a-b}{\ln {a}-\ln {b}}}={\frac {-1}{-1}}\cdot {\frac {a-b}{\ln {a}-\ln {b}}}={\frac {b-a}{\ln {b}-\ln {a}}}=\operatorname {LM} (b,a)
תכונות > מונוטוניות

ניתן להוכיח כי הממוצע הלוגריתמי עולה מונוטונית. כלומר, אם  a_{1}\leq a_{2} ו- b_{1}\leq b_{2} אז מתקיים  \operatorname {LM} (a_{1},b_{1})\leq \operatorname {LM} (a_{2},b_{2})
תכונות > הומוגניות

ניתן להוכיח כי הממוצע הלוגריתמי הומוגני. כלומר, לכל  a ו- b חיוביים ולכל מקדם  \alpha >0 מתקיים כי  \operatorname {LM} (\alpha a,\alpha b)=\alpha \operatorname {LM} (a,b)
תכונות > רציפות

פונקציית הממוצע הלוגריתמי  \operatorname {LM} (x,y) היא פונקציה רציפה בשני המשתנים. בנקודות שבהן  x\neq y הרציפות טריוויאלית לפי רציפות פונקציית הלוגריתם. במקרה  x=y ניתן להוכיח רציפות על-ידי שימוש בכלל לופיטל:
\lim _{x\to y}{\operatorname {LM} (x,y)}=\lim _{x\to y}{\frac {x-y}{\ln x-\ln y}}=\lim _{x\to y}{\frac {1}{\frac {1}{x}}}=\lim _{x\to y}{x}=y=\operatorname {LM} (y,y)
תכונות > הגדרות אלטרנטיביות

לממוצע הלוגריתמי מספר הגדרות אלטרנטיביות אשר עושות שימוש באינטגרלים:
\operatorname {LM} (a,b)=\int _{0}^{1}{a^{u}b^{1-u}du}
{\frac {1}{\operatorname {LM} (a,b)}}=\int _{0}^{1}{\frac {du}{ua+(1-u)b}}
{\frac {1}{\operatorname {LM} (a,b)}}=\int _{0}^{\infty }{\frac {du}{(a+u)(b+u)}}
אי-שוויון הממוצעים

הממוצע החשבוני והממוצע ההנדסי של  a ו- b מוגדרים להיות:
\operatorname {AM} (a,b):={\frac {a+b}{2}}
\operatorname {GM} (a,b):={\sqrt {ab}}
ניתן להוכיח כי לכל  a ו- b חיוביים מתקיימים אי השוויונות  \operatorname {GM} (a,b)\leq \operatorname {LM} (a,b)\leq \operatorname {AM} (a,b).
אי-שוויון הממוצעים > הוכחה

כדי להוכיח את אי השוויונות יש להסתכל על גרף הפונקציה  f(x)=\exp(x) בין הנקודות  \ln a ו- \ln b. כפי שניתן לראות בגרף המצורף, השטח הירוק קטן מהשטח האדום שקטן מהשטח הכחול, זאת מכיוון שכל שטח מכיל בתוכו את השטח הקודם.
את שטח הטרפז הירוק ניתן לחשב על-ידי מציאת אורך קטע האמצעים שלו. אורך זה הוא:
f\left({\frac {\ln a+\ln b}{2}}\right)=\exp \left({\frac {\ln a+\ln b}{2}}\right)=\exp(\ln({\sqrt {ab}}))={\sqrt {ab}}
לכן, שטח הטרפז הירוק הוא  A_{\text{green}}={\sqrt {ab}}(\ln b-\ln a)
את השטח האדום ניתן לחשב על-ידי אינטגרל:
A_{\text{red}}=\int _{\ln a}^{\ln b}{\exp(x)dx}=[\exp(x)]_{\ln a}^{\ln b}=b-a
אורכי הבסיסים של הטרפז הכחול הם  a ו- b. לכן שטח הטרפז הכחול הוא  A_{\text{blue}}={\frac {1}{2}}(a+b)(\ln b-\ln a)
על-ידי השוואת השטחים מתקבל:
A_{\text{green}}\leq A_{\text{red}}\leq A_{\text{blue}}
{\sqrt {ab}}(\ln b-\ln a)\leq b-a\leq {\frac {1}{2}}(a+b)(\ln b-\ln a)
מחלקים את כל האגפים ב- \ln b-\ln a ומתקבל:
{\sqrt {ab}}\leq {\frac {b-a}{\ln b-\ln a}}\leq {\frac {a+b}{2}}
כנדרש. מש"ל.
שימושים > מחלף חום

בהינתן מחלף חום בעל שני צינורות בעלי זרימה נגדית ניתן לסמן את הפרש הטמפרטורות בין שני הצינורות בשני קצות המחלף בתור  \Delta A ו- \Delta B. במקרה זה ניתן לחשב את הספק אנרגיית החום המועברת מהצינור החם לצינור הקר:
Q=UA\Delta T
זאת כאשר:
Q הוא הספק החום המועבר מהצינור החם לצינור הקר (נמדד בוואט ביחידות SI)
U הוא מקדם מעבר החום התלוי בחומרים הזורמים בצינורות (נמדד בוואט למטר בריבוע לקלווין ביחידות SI)
A הוא שטח החתך על פניו מתבצע מעבר החום בין הצינורות (נמדד במטר בריבוע ביחידות SI)
\Delta T הוא הממוצע הלוגריתמי של  \Delta A ו- \Delta B (נמדד בקלוויון ביחידות SI)
כלומר,  \Delta T מחושבת על-ידי:
\Delta T={\frac {\Delta B-\Delta A}{\ln \left({\frac {\Delta B}{\Delta A}}\right)}}
הערות שוליים

↑  Rajendra Bhatia, The Logarithmic Mean, International Center for Theoretical Physics, ‏June 2008 (באנגלית)
↑  B. C. Carlson, The Logarithmic Mean, The American Mathematical Monthly 79, 1972, עמ' 615–618 doi: 10.2307/2317088
↑  Arithmetic and Logarithmic Mean Temperature Difference, www.engineeringtoolbox.com
ייצוג ויזואלי של הממוצע ההנדסי (בירוק), הלוגריתמי (באדום) והחשבוני (בכחול) כשטח ביחס לגרף הפונקציה  f(x)=\exp(x)
גרף טמפרטורה למיקום בצינור עבור הצינור החם והצינור הקר במחלף חום בעל מנגנון זרימה נגדית
נורד אקספרס

הנורד אקספרס נכנסת לתחנת נויון - גלויה מסביבות 1900
מסלול הקו לפני מלחמת העולם הראשונה
נורד אקספרס היה קו רכבת סדיר, שנוסד בשנת 1896 על ידי חברת הרכבות הבלגית (מפעילת האוריינט אקספרס המפורסמת) "החברה הבינלאומית לקרונות שינה וקווי אקספרס אירופיים" (Compagnie Internationale des Wagons-Lits et Grands Express Européens). הקו קישר את סנקט פטרבורג עם פריז ואיפשר, בקו המשך, מעבר בין בירת האימפריה הרוסית לנמל ליסבון וממנו לארצות הברית. מסלול הקו המקורי עבר בערים: פריז - בריסל - קלן - הנובר - ברלין - קניגסברג (כיום קלינינגרד) - דינבורג (כיום דאוגבפילס) - סנקט פטרבורג.
בנקודת המעבר בפרוסיה המזרחית נאלצו הנוסעים להחליף רכבות עקב השוני ברוחב המסילה בין השיטה הרוסית לאירופאית.
לאחר מלחמת העולם הראשונה הסתיים הקו בוורשה, פולין. לאחר מלחמת העולם השנייה ירד קו הרכבת מגדולתו. התפתחות מטוסי הנוסעים, על יתרונותיהם, המלחמה הקרה וירידת מסך הברזל על אירופה היקשו על פעולתה הסדירה של הרכבת שחצתה את היבשת.
בין תום מלחמת העולם השנייה לשנת 2007 שימש שם הקו לרכבת בקו פריז - קופנהגן ומאז קוצר לקו פריז - המבורג.
בתרבות

ולדימיר נבוקוב מספר בספרו דבר, זיכרון על נסיעה בקו בשנת 1906
סרטו של אלפרד היצ'קוק, זרים ברכבת, תורגם בצרפתית ל-L'inconnu du Nord-Express ("זר בנורד אקספרס")
ראו גם

אוריינט אקספרס - קו רכבת נוסף של החברה שחיבר בין פריז לאיסטנבול
נמייה ננסית

| נמייה ננסית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה ננסית
מינים
 Helogale hirtula  Helogale parvula
שם מדעי
 Helogale ‏גריי, 1862
תחום תפוצה


נמייה ננסית (שם מדעי: Helogale) הוא סוג של נמייה החיה באפריקה שמדרום לסהרה. נמיות אלה הן הנמיות הקטנות ביותר בעולם. משקלן הממוצע עד 350 גרם ואורכן 20-27 ס"מ. הן חיות בחבורות קטנות בסוואנות באפריקה וניזונות מיצורים קטנים כמו חרקים, זוחלים קטנים ומכרסמים.
בסוג זה שני מינים:
נמייה ננסית אתיופית (Helogale hirtula) - נפוצה רק באזור מזרח אפריקה בקניה, סומליה ואתיופיה. יש לה חמישה תת-מינים.
נמייה ננסית מצויה (Helogale parvula) - נפוצה בדרום מזרח אפריקה מאתיופיה ואריתריאה עד לדרום אפריקה. יש לה שבעה תת-מינים.
משוואה מעריכית

משוואה מעריכית היא משוואה שבה המשתנה מופיע במעריך של חזקה (ייתכן שהמשתנה יופיע גם בבסיסה). במקרים רבים, פתרונות של משוואות כאלו מסתמכים על העובדה שכאשר מתקיים שוויון בין שני ביטויים בחזקה כלשהי אזי במידה והמעריכים שווים, הבסיסים שווים גם הם, ולהפך, כאשר הבסיסים שווים, המעריכים שווים גם הם. יוצאי דופן הם הבסיסים 0 ו-1 והמעריך 0. כמו כן, כאשר המעריכים שווים, הבסיסים יכולים להיות שונים בסימן. בחלק מן המשוואות המעריכיות נעשה שימוש גם בלוגריתמים (log) או בלוגריתם הטבעי (ln) למציאת ערכו של המעריך.
דוגמאות:
\ 4^{3x-1}=8^{x}
\ 3^{2x-2}\cdot ({\sqrt {3}})^{x-2}=\left({\frac {1}{9}}\right)^{1-x}
ראו גם

פונקציה מעריכית
לוגריתם
מצעד הסינגלים הבריטי (2010–2019)

ערך זה עוסק במצעדי הפזמונים הבריטיים השבועיים "UK Singles Chart" שנערכו מאז שנת 2010.
מצעד הסינגלים הבריטי הוא מצעד הפזמונים המרכזי של תעשיית המוזיקה הבריטית, ומתעדכן מדי שבוע על ידי חברת המצעדים הרשמית. במצעד משוקללים נתוני המכירות בבריטניה (על גבי תקליטורים פיזיים ושל קובצי מוזיקה דיגיטליים) ונתוני זמן האוויר שמקבל הסינגל בתחנות הרדיו הבריטיות.
נתונים סטטיסטיים > האמנים בעלי המספר הרב ביותר של שירים בצמרת המצעד

להלן האמנים אשר במהלך העשור השני של המאה ה-21 בעלי המספר הרב ביותר של שירים אשר הגיעו למקום הראשון במצעד במהלך העשור:
| אמן | להיטים שהגיעו לצמרת המצעד | השירים |
| --- | --- | --- |
| קלווין האריס | 8 |  "We Found Love" (2011)  "Sweet Nothing" (2012)  "Under Control" (2013)  "Summer" (2014)  "Blame" (2014)  "Feels" (2017)  "One Kiss" (2018)  "Promises" (2018) |
| ג'ס גלין | 7 |  "Rather Be" (2014)  "My Love" (2014)  "Hold My Hand" (2015)  "Not Letting Go" (2015)  "Don't Be So Hard on Yourself" (2015)  "These Days" (2018)  "I'll Be There" (2018) |
| סם סמית' | 7 |  "La La La" (2013)  "Money on My Mind" (2014)  "Stay with Me" (2014)  "Lay Me Down" (2015)  "Writing's on the Wall" (2015)  "Too Good at Goodbyes" (2017)  "Promises" (2018) |
| טייני טמפה | 7 |  "Pass Out" (2010)  "Written in the Stars" (2010)  "R.I.P." (2012)  "Tsunami (Jump)" (2013)  "Crazy Stupid Love" (2014)  "Not Letting Go" (2015)  "Turn the Music Louder (Rumble)" (2015) |
| ג'סטין ביבר | 6 |  "What Do You Mean?" (2015)  "Sorry" (2015)  "Love Yourself" (2015)  "Cold Water" (2016)  "I'm the One" (2017)  "Despacito (Remix)" (2017) |
| ריהאנה | 6 |  "Only Girl (In the World)" (2010)  "What's My Name?" (2011)  "We Found Love" (2011)  "Diamonds" (2012)  "The Monster" (2013)  "Wild Thoughts" (2017)  |
| ברונו מארס | 5 |  "Nothin' on You" (2010)  "Just the Way You Are" (2010)  "Grenade" (2011)  "The Lazy Song" (2011)  "Uptown Funk" (2014)  |
| דרייק | 5 |  "What's My Name?" (2010)  "One Dance" (2016)  "God's Plan" (2018)  "Nice for What" (2018)  "In My Feelings" (2018) |
| אד שירן | 5 |  "Sing" (2014)  "Thinking Out Loud" (2014)  "Shape of You" (2017)  "Perfect" (2017)  "River" (2018) |
| וויל. אי .אם | 5 |  "OMG" (2010)  "This Is Love" (2012)  "Hall of Fame" (2012)  "Scream & Shout" (2013)  "It's My Birthday" (2014) |
| שריל | 4 |  "Promise This" (2010)  "Call My Name" (2012)  "Crazy Stupid Love" (2014)  " I Don't Care" (2014) |
| קלין בנדיט | 4 |  "Rather Be" (2014)  "Rockabye" (2016)  "Symphony" (2017)  "Solo" (2018) |
| ג'ייסון דירולו | 4 |  "In My Head" (2010)  "Don't Wanna Go Home" (2011)  "Talk Dirty" (2013)  "Want to Want Me" (2015) |
| דייוויד גטה | 4 |  "Gettin' Over You" (2010)  "Club Can't Handle Me" (2010)  "Titanium" (2011)  "Lovers on the Sun" (2015) |
| ליטל מיקס | 4 |  "Cannonball" (2011)  "Wings" (2012)  "Black Magic" (2015)  "Shout Out to My Ex" (2016) |
| אולי מארס | 4 |  "Please Don't Let Me Go" (2010)  "Dance with Me Tonight" (2011)  "Heart Skips a Beat" (2011)  "Troublemaker" (2012) |
| ואן דיירקשן | 4 |  "What Makes You Beautiful" (2011)  "Little Things" (2012)  "One Way or Another (Teenage Kicks)" (2013)  "Drag Me Down" (2015) |
| ריטה אורה | 4 |  "Hot Right Now" (2012)  "R.I.P." (2012)  "How We Do (Party)" (2012)  "I Will Never Let You Down" (2014) |
| קייטי פרי | 4 |  "California Gurls" (2010)  "Part of Me" (2012)  "Roar" (2013)  "Feels" (2017) |
| פארל ויליאמס | 4 |  "Get Lucky" (2013)  "Blurred Lines" (2013)  "Happy" (2013)  "Feels" (2017) |
נתונים סטטיסטיים > האמנים בעלי המספר הכולל הרב ביותר של שבועות בצמרת המצעד

להלן האמנים אשר במהלך העשור השני של המאה ה-21 בעלי המספר הכולל הרב ביותר של שבועות בצמרת המצעד במהלך העשור:
| אמן | שבועות כוללים בצמרת המצעד |
| --- | --- |

ג'סטין ביבר: 30
דרייק: 30
קלווין האריס: 25
אד שירן: 24
קלין בנדיט: 15
 ויזקיד: 15
קיילה: 15
סם סמית': 15
פארל ויליאמס: 14
ברונו מארס: 13
ג'ס גלין: 12
ריהאנה: 12
לואיס פונסי: 11
דדי יאנקי: 11
דואה ליפא: 10
שון פול: 10
נתונים סטטיסטיים > השירים בעלי המספר הכולל הרב ביותר של שבועות בצמרת המצעד

להלן השירים אשר בעלי המספר הכולל הרב ביותר של שבועות בצמרת המצעד במהלך העשור השני של המאה ה-21 במהלך העשור:
| אמן | שיר | שבועות כוללים בצמרת במצעד |
| --- | --- | --- |
| דרייק בשיתוף עם ויזקיד וקיילה | "One Dance" | 15 |
| אד שירן | "Shape of You" | 14 |
| לואיס פונסי ודדי יאנקי בשיתוף עם ג'סטין ביבר | " Despacito (Remix) " | 11 |
| קלין בנדיט בשיתוף עם שון פול ואן-מארי  | " Rockabye" | 9 |
| דרייק | "God's Plan" | 9 |
| קלווין האריס ודואה ליפה | " One Kiss" | 8 |
| מארק רונסון בשיתוף עם ברונו מארס | "Uptown Funk" | 7 |
| ריהאנה  בשיתוף עם קלווין האריס | "We Found Love" | 6 |
| ג'סטין ביבר | "Love Yourself" | 6 |
| אד שירן | "Perfect" | 6 |
| קלווין האריס וסם סמית' | "Promises" | 6 |
ראו גם

מצעד הפזמונים הבינלאומי השנתי של ישראל (2010 ואילך)
בילבורד הוט 100 (2010 ואילך)
| מצעדי שירים |
| --- | --- | --- |
| ישראל ישראל | המצעד הבין-לאומי של מדיה פורסט: 2009–2019 • 2020 ואילך המצעד העברי של מדיה פורסט: 2009–2019 • 2020 ואילך המצעד הבין-לאומי השנתי: 1963–1969 • 1970–1979 • 1980–1989 • 1990–1999 • 2000–2009 • 2010–2019 • 2020 ואילך  המצעד העברי השנתי: ה'תשכ"ג-ה'תשכ"ט • ה'תש"ל-ה'תשל"ט • ה'תש"ם-ה'תשמ"ט • ה'תש"ן-ה'תשנ"ט • ה'תש"ס-ה'תשס"ט • ה'תש"ע-ה'תשע"ט • ה'תש"ף ואילך   המצעד היהודי • מצעד המוזיקה היהודית השנתי של קול פליי |  |
| ארצות הברית ארצות הברית | לפני אוגוסט 1958: 1949-1940 • 1958-1950  אחרי אוגוסט 1958: 1969-1958 • 1979-1970 • 1989-1980 • 1999-1990 • 2009-2000 • 2019-2010 • 2020 ואילך |  |
| הממלכה המאוחדת הממלכה המאוחדת | מצעד הסינגלים הבריטי: 1959-1952 • 1969-1960 • 1979-1970 • 1989-1980 • 1999-1990 • 2009-2000 • 2019-2010 • 2020 ואילך  מצעד הדאנס הבריטי: 2009-2000 • 2019-2010 • 2020 ואילך |  |
| מצעדים נוספים | המצעד הרשמי של גלגלצ • העשירייה • היטליסט |  |
ליידי גאגא הצליחה להגיע לפסגת המצעד פעמיים עם הסינגל "Bad Romance" והדואט של עם ביונסה "Telephone"
במהלך השנים 2010 ו-2011 הראפר B.o.B הצליח להגיע לפסגת המצעד הבריטי שלוש פעמים עם הסינגלים "Nothin' On You", "Airplanes" ו-"Price Tag".
במהלך שנת 2011 הזמרת ריהאנה שברה שיא חדש במצעד הבריטי כאשר הפכה לאמנית הראשונה שהצליחה להביא סינגלים לצמרת המצעד הבריטי במשך חמש שנים רצופות.
במהלך השנים 2010 ו-2011 הזמר ברונו מארס הצליח להגיע לפסגת המצעד הבריטי ארבע פעמים עם הסינגלים "Grenade", "Just the Way You Are", "Nothin' on You" ו-"The Lazy Song".
ניקולאי קוזנצוב (אמן)

| --- | --- |

 לידה:  2 בדצמבר 1850 (יוליאני) Stepanivka, אוקראינה 
 פטירה:  2 במרץ 1929 (בגיל 78) סרייבו, ממלכת יוגוסלביה 
 מקום לימודים:  האקדמיה הקיסרית לאמנויות (1880) 
 הושפע על ידי:  פאבל צ'יסטיאקוב 
 פרסים והוקרה:  לגיון הכבוד 
 בן או בת זוג:  Ekaterina Metchnikoff 
 צאצאים:  Maria Kuznetsova 
 אתר רשמי
 
ניקולאי דמיטרי קוזנצוב (ברוסית: Никола́й Дмитрий Кузнецо́в; באנגלית: Nikolai dimitri Kuznetsov;‏ 2 בדצמבר 1850 – 2 במרץ 1929) היה צייר רוסי ופרופסור לאמנות באקדמיה הקיסרית לאמנויות בסנקט פטרבורג. עבודתו מורכבת בעיקר מדיוקנאות וסצנות ז'אנר.
ביוגרפיה

הוא היה בנו של בעל אדמות עשיר והתחיל ללמוד באודסה, שם התגלה כישרונו האמנותי והחל לקחת שיעורים בבית הספר המקומי לציור.
מ-1876 עד 1880, הוא למד באקדמיה הקיסרית לאמנויות, שם למד אצל פאבל צ'יסטיאקוב. הוא נחשב לתלמיד טוב, אך לעיתים קרובות עזב את האקדמיה כדי לצייר באחוזה המשפחתית. בשלב זה הוא התנגד בהצלחה לרצונות משפחתו והתחתן עם אישה ממעמד הפועלים שהועסקה שם.
בסיום הלימודים שלאחר מכן, הוא הציג תדיר ברחבי רוסיה ואוקראינה וקיבל הזמנות רבות. בין יושבי הדיוקנאות שלו היו פיוטר צ'ייקובסקי ואיליה מצ'ניקוב. במהלך תקופה זו, הוא היה מבקר תדיר במושבה אברמצבו. בגלל מבנה גופו הגדול, הוא שימש לעיתים קרובות כמודל לציירים אחרים.
לאחר תאונה ב-1889, הוא נאלץ ללכת על קביים, ולכן עבד בסטודיו באחוזתו, שהפך למקום מפגש של הקהילה האמנותית. ב-1893, כשהתאושש מעט, העביר את הסטודיו שלו לאודסה והחל להציג. שנתיים לאחר מכן, הוצעה לו משרת פרופסור באקדמיה האימפריאלית, שם לימד ציור קרב, אך עזב ב-1897 כדי לחזור לאודסה. בשנת 1900 הוא הציג בתערוכה העולמית בפריז. מאוחר יותר הוא נסע רבות לתערוכות ברחבי אירופה.
ב-1920, במהלך מלחמת האזרחים הרוסית, עם נסיגת הצבא הלבן, הוא ומשפחתו היגרו ליוגוסלביה, ולבסוף התיישבו בסרייבו, שם מת ב-1929.
בתו הייתה זמרת האופרה מריה ניקולייבנה קוזנצובה.
הערות שוליים

↑  Кузнєцов Микола Дмитрович (2.12.1850 – 2.03.1929). Херсонська обласна бібліотека для юнацтва ім. Б. А. Лавреньова, unalib.ks.ua
↑  Biographical notes, www.korners.kiev.ua
| --- | --- |
בקרת זהויות :  MusicBrainz: 3898d91b-3ff6-4897-8b89-3f1ae1860773  RKD: 212084  ULAN: 500121096  VIAF: 96574581   WorldCat (עם VIAF): 96574581
ניקולאי קובאלב

| --- | --- |

ניקולאי קובאלב
 לידה:  6 באוגוסט 1949 מוסקבה, ברה"מ 
 פטירה:  5 באפריל 2019 (בגיל 69) מוסקבה, רוסיה 
 מקום קבורה:  בית העלמין הצבאי הפדרלי לזכר הנופלים 
 מדינה:  ברית המועצות, רוסיה 
 השכלה:  מכון מוסקבה לאלקטרוניקה ומתמטיקה 
 השתייכות:  שירות הביטחון הפדרלי
 תקופת הפעילות:  מ-1974
 דרגה:  גנרל
 תפקידים בשירות
 סגן ראש המינהל המוסקבאי של שירותי הביטחון, מנהל שירות הביטחון הפדרלי
 פעולות ומבצעים
 מלחמת אפגניסטן 
 עיטורים
 אות כבוד בפני המולדת דרגה 3, מסדר הכוכב האדום,
 תפקידים אזרחיים
 חבר פרלמנט, יו"ר ועדת החיילים המשוחררים
 
ניקולאי דמיטרייביץ' קובאלב (ברוסית: Николай Дмитриевич Ковалёв;‏ 6 באוגוסט 1949 – 5 באפריל 2019) היה מדינאי רוסי ואיש שירות ביטחון שכיהן כמנהל שירות הביטחון הפדרלי השלישי, מ-1996 עד 1998.
ביוגרפיה

קובאלב היה בוגר המכון המוסקבאי לבניית מכונות אלקטרוניות, משנת 1972. לאחר לימודיו עבד כמהנדס במשרד לבניית רכיבי מכונות. מאז 1974, שירת בארגוני ביטחון המדינה. הוא החל את שירותו כנציג מבצעי של הקג"ב באחד מאזורי מוסקבה. פעמיים השתתף במבצעים צבאיים במלחמת אפגניסטן כחלק מהכוחות המזוינים הסובייטיים.
בשנת 1990 מונה לסגן ראש המינהל המוסקבאי של השירות הפדרלי למודיעין מסכל של רוסיה ובשנת 1994 מונה לסגן מנהל הארגון.
ב-20 ביוני 1996 קובאלב מונה לממלא מקומו של מנהל שירות הביטחון הפדרלי. מ-6 ביולי 1996 ועד 25 ביולי 1998: מנהל שירות הביטחון הפדרלי. בשנת 1997 קודם לדרגת "גנרל ארמייה" - הדרגה השנייה בסדר הדרגות הרוסי.
בשנת 1998 הועבר מתפקידו ומחליפו היה ולדימיר פוטין.
בשנת 1999 נבחר לדומה כנציג של רוסיה המאוחדת וכיהן בדומה גם לאחר הבחירות של שנת 2011.
באפריל 2019 הלך לעולמו והוא בן 69.